Troverdig
Paul Hansen synger «Cleaning Out My Closet» av Eminem. 
Han sa i programmet at låten gikk ut til de som behandler folk dårlig. 

- Du gjorde det så inderlig, sa Mona B. Riise som felte en tåre under sendingen. 

Så havnet altså Eminems kanskje mest rystende tekst mellom tennene på soveromsstemmen fra Haugesund… 
I den byen er det neppe en 8 Miles Road, men Pauls innlevelse er det ingenting å si på. 
Fortvilelsen fra originalen mangler kanskje til fordel for innstudert spytting, men dette er noe av det beste Paul har gjort hittil i konkurransen. 
Han fremstår ikke som noen hiphop-konge, men han er troverdig. 
